# Kúpna zmluva

uzavretá podľa ust. § 588 a nasl. zákona č. 40/1964 Zb.

# č. 1323/3030/2016

# 

č. stavby: 9006416

názov stavby: Šindliar IBV Vercele

**čl. I**

**Zmluvné strany**

**1.1**

názov : **Obec Šindliar**

sídlo : Šindliar 144, 082 36 Lipovce

zastúpený : Ing. František Sedlák, starosta obce

IČO : 00327824

Bankové spojenie : Všeobecná úverová banka, a.s.,

IBAN : SK25 0200 0000 0000 2022 1572

SWIFT/BIC kód : SUBASKBX

spoluvlastnícky podiel : 1/1

(ďalej len “predávajúci“)

**a**

**1.2**

názov : **Východoslovenská distribučná, a.s.**

sídlo : Mlynská 31, 042 91 Košice

zastúpený : Ing. Jaroslav Hrušč, riaditeľ divízie Sieťový obchod

: Mgr. Miriam Lévayová, vedúca odboru

Manažment vlastníckych vzťahov

IČO : 36599361

DIČ : 2022082997

Bankové spojenie : Citibank Europe plc, pobočka zahraničnej banky

IBAN : SK83 8130 0000 0020 0848 0001

SWIFT/BIC kód : CITISKBA

*Zápis v registri: Obchodný register Okresného súdu Košice I, Oddiel Sa, Vložka číslo 1411/V*

(ďalej len “kupujúci“)

**čl. II**

**Predmet zmluvy**

1. Predávajúci je vlastníkom nehnuteľnosti - pozemku parcela registra E KN, parc. č. 653, druh orná pôda o výmere 180 m2, ktorý jezapísaný na liste vlastníctva č. 478 vedeného Okresným úradom Prešov, katastrálnym odborom pre obec Šindliar, katastrálne územie Šindliar, v spoluvlastníckom podiele uvedenom v bode 1.1 tejto zmluvy.
2. Geometrickým plánom č. 25/2015, vyhotoveným spoločnosťou Progres CAD Engineering, Masarykova 16, 080 01 Prešov bol od pozemku uvedeného v bode 2.1 tejto zmluvy odčlenený pozemok - parcela registra C KN, parc. č. 686/16, druh pozemku zastavané plochy a nádvoria o výmere 10 m².
3. Predávajúci predáva a kupujúci kupuje do svojho výlučného vlastníctva odčlenené pozemky- parcelu registra C KN, parc. č. 686/16, druh pozemku zastavané plochy a nádvoria o výmere 10 m².

**čl. III**

**Kúpna cena a splatnosť**

1. Kúpna cena pozemku uvedeného v bode 2.3 tejto zmluvy je  **50** EUR(slovom: päťdesiat eur), dohodnutá v súlade s príslušnými ustanoveniami zákona č. 18/1996 Z. z. o cenách v znení neskorších predpisov.
2. Kupujúci zaplatí kúpnu cenu vo výške podľa bodu 3.1 tejto zmluvy predávajúcemu po povolení vkladu vlastníckeho práva podľa tejto zmluvy do katastra nehnuteľností, formou bezhotovostného prevodu na bankový účet predávajúceho, uvedený v bode 1.1 tejto  zmluvy, na základe faktúry, vystavenej predávajúcim bez zbytočného odkladu po doručení rozhodnutia o povolení vkladu vlastníckeho práva podľa tejto zmluvy do katastra nehnuteľností predávajúcemu. Lehota splatnosti faktúry je 30 (tridsať) dní od dátumu jej vystavenia. Predávajúci doručí faktúru kupujúcemu na adresu uvedenú v bode 1.2 tejto zmluvy v lehote 15 dní pred posledným dňom jej splatnosti. Ak predložená faktúra nebude spĺňať náležitosti podľa príslušných právnych predpisov, začne lehota splatnosti faktúry plynúť vystavením faktúry s týmito náležitosťami. Nedodržanie 15 dňovej lehoty podľa tohto bodu zmluvy, predlžuje lehotu splatnosti faktúry o každý začatý deň omeškania s jej doručením kupujúcemu. Ako variabilný symbol sa použije číslo zmluvy.
3. Za zaplatenie kúpnej ceny sa považuje odpísanie kúpnej ceny z bankového účtu kupujúceho. Ak posledný deň lehoty splatnosti pripadne na sobotu, nedeľu, alebo sviatok, je posledným dňom lehoty najbližší nasledujúci pracovný deň.
4. V prípade, že nastanú okolnosti, za ktorých je kupujúci ručiteľom za DPH predávajúceho v zmysle zákona č. 222/2004 Z. z. o dani z pridanej hodnoty v znení neskorších predpisov, je kupujúci oprávnený uplatniť si zádržné právo k pohľadávkam predávajúceho vo výške DPH z každej faktúry do doby preukázania splnenia si povinností zo strany predávajúceho, alebo do uplynutia premlčacej doby na vymáhanie daňového nedoplatku zo strany správcu dane v zmysle zákona č. 563/2009 Z. z. o správe daní a o zmene a doplnení niektorých zákonov v znení neskorších predpisov.
5. Kupujúci je oprávnený zadržať príslušnú výšku finančných prostriedkov (zádržné) s účinnosťou odo dňa uverejnenia predávajúceho v zozname osôb vedenom Finančným riaditeľstvom, pričom sa takéto zadržanie nepovažuje za omeškanie s úhradou splatných záväzkov zo strany kupujúceho, ani neoprávňuje predávajúceho uplatniť si akékoľvek sankcie, úroky, ani náhradu škody.

**čl. IV**

**Spoločné ustanovenia**

1. Predmetom kúpy podľa tejto zmluvy je odčlenený pozemok, na ktorom je umiestnená stavba blokovej trafostanice s jej príslušenstvom.
2. Predávajúci vyhlasuje, že nie je obmedzený v nakladaní s predávaným pozemkom v rozsahu svojho spoluvlastníckeho podielu a súhlasí, aby vlastnícke právo podľa tejto zmluvy bolo zapísané v katastri nehnuteľností v prospech kupujúceho. Predávajúci vyhlasuje, že oboznámil kupujúceho so všetkými právami a povinnosťami viaznucimi na odčlenenom pozemku, inak zodpovedá za škodu tým spôsobenú. Kupujúci berie na vedomie zápis na príslušnom liste vlastníctva ku dňu svojho podpisu tejto zmluvy.
3. Predávajúci sa zaväzuje, že po jeho podpísaní tejto zmluvy nevykoná žiaden taký úkon, ktorý by mohol byť prekážkou prevodu vlastníckeho práva podľa tejto zmluvy, inak zodpovedá za škodu tým spôsobenú.
4. Zmluvné strany sa dohodli, že návrh na vklad vlastníckeho práva do katastra nehnuteľností podľa tejto zmluvy podá kupujúci po nadobudnutí platnosti a účinnosti tejto zmluvy. Kupujúci zároveň znáša náklady spojené z uhradením správneho poplatku spojeného s katastrálnym konaním o návrh na vklad vlastníckeho práva.
5. Zmluvné strany sa navzájom splnomocňujú na opravu prípadných chýb v katastrálnom konaní podľa tejto zmluvy.
6. Prevod vlastníctva k odčleneným pozemkom podľa tejto zmluvy bol schválený uznesením obecného zastupiteľstva v Šindliari, č. 15/2016, zo dňa 30.09.2016, v súlade s § 9a ods. 8 zákona č. 138/1991 Zb. o majetku obcí v znení neskorších predpisov ( ďalej len „zákon č. 138/1991 Zb.“)
7. Predávajúci vyhlasuje, že pri osobe kupujúceho sa nejedná o blízku osobu v zmysle § 9a ods. 6 a 7 zákona č. 138/1991 Zb.

**čl. V**

**Záverečné ustanovenia**

1. Zmluva nadobúda platnosť a účinnosť jej podpísaním oboma zmluvnými stranami, ak ďalej nie je ustanovené inak. Kupujúci nadobudne vecné práva k nehnuteľnosti podľa tejto zmluvy povolením vkladu týchto práv do katastra nehnuteľností.
2. V prípade, ak predávajúci je povinnou osobou  podľa zák. č. 211/2000 Z. z. o slobodnom prístupe k informáciám (ďalej len „zákon“) a zmluva zároveň spĺňa podmienku jej zverejnenia podľa zákona, predávajúci sa zaväzuje zverejniť túto zmluvu spôsobom stanoveným zákonom a oznámiť dátum jej zverejnenia preukázateľným spôsobom kupujúcemu. Deň nasledujúci po dátume zverejnenia zmluvy je dňom nadobudnutia účinnosti tejto zmluvy. Pri porušení tohto záväzku predávajúci zodpovedá za to, že táto zmluva nenadobudne účinnosť. Ustanovenia tohto bodu sa nepoužijú, ak táto zmluva nespĺňa podmienky na jej zverejnenie podľa zákona.
3. Zmluva je vyhotovená v počte rovnopisov zodpovedajúcemu počtu účastníkov zmluvy a v dvoch ďalších rovnopisoch. Jeden rovnopis zmluvy dostane každý účastník zmluvy a o dva rovnopisy naviac kupujúci.
4. Zmluvné strany vyhlasujú, že zmluvné prejavy sú dostatočne zrozumiteľné a určité, ich zmluvná voľnosť nie je obmedzená a táto zmluva nie je uzatváraná v tiesni, ani za nápadne nevýhodných podmienok.
5. Zmluvné strany zmluvu uzatvárajú slobodne a vážne, jej obsahu porozumeli a na znak súhlasu s ňou, ju bez výhrad podpisujú.

**predávajúci** **:**

V Šindliari, dňa 13.10.2016

............................................

Ing. František Sedlák

starosta

**kupujúci :**

V Košiciach, dňa .......................

............................................ ............................................

Ing. Jaroslav Hrušč Mgr. Miriam Lévayová

riaditeľ divízie Sieťový obchod vedúca odboru

Manažment vlastníckych vzťahov